JUDEŢUL SATU MARE VICEPREȘEDINTE,

CONSILIUL JUDEŢEAN SATU MARE Buzgău Oliviu-Aurel

DIRECŢIA TEHNICĂ

Nr. \_\_\_\_\_\_\_\_/\_\_\_\_\_\_\_\_\_\_\_\_

**RAPORT DE SPECIALITATE**

**privind darea în administrare temporară către Consiliul Local al comunei Cămin a unei suprafețe de teren din ampriza drumului județean DJ 108C aflat în administrarea Consiliului Județean Satu Mare**

Având în vedere Hotărârea Consiliului Local al Comunei Cămin cu nr.6/08.02.2024 privind solicitarea de preluare în administrarea Consiliului Local Cămin a unei suprafețe de teren din ampriza drumului judeţean DJ 108C, aflat în administrarea Consiliului Județean Satu Mare,

luând în considerare prevederile art.2 alin(3) din Ordonanța Guvernului nr.43/1997, republicată, cu modificările și completările ulterioare:

*“Art.2*

*…*

*(3) Fac parte integrantă din drum: ampriza şi zonele de siguranţă, suprastructura şi infrastructura drumului, podurile, podeţele, şanţurile, rigolele, viaductele, pasajele denivelate, zonele de sub pasajele rutiere, tunelurile şi alte lucrări de artă, construcţiile de apărare, protecţie şi consolidare, trotuarele, pistele pentru ciclişti, locurile de parcare, oprire şi staţionare, staţiile de taxare, bretelele de acces, drumurile tehnologice amenajate pentru întreţinerea autostrăzilor, indicatoarele de semnalizare rutieră şi alte dotări pentru siguranţa circulaţiei, sistemele inteligente de transport şi instalaţiile aferente, spaţiile de serviciu sau control, spaţiile cuprinse în triunghiul de vizibilitate din intersecţii, spaţiile cuprinse între autostradă şi/sau drum şi bretelele de acces, sistemele pentru protecţia mediului, terenurile şi plantaţiile din zona drumului şi perdelele de protecţie, mai puţin zonele de protecţie.”*

potrivit prevederilor art.15 din Ordonanța Guvernului nr.43/1997, republicată, cu modificările și completările ulterioare:

“*Art. 15*

*Ampriza drumului este suprafaţa de teren ocupată de elementele constructive ale drumului: parte carosabilă, trotuare, piste pentru ciclişti, acostamente, şanţuri, rigole, taluzuri, şanţuri de gardă, ziduri de sprijin şi alte lucrări de artă*.”

|ținând cont de prevederile art.22 din Ordonanța Guvernului nr.43/1997, republicată, cu modificările și completările ulterioare:

“*Art.22*

*Administrarea drumurilor judeţene se asigură de către consiliile judeţene, iar a drumurilor de interes local, de către consiliile locale pe raza administrativ-teritorială a acestora. Fac excepţie sectoarele de drumuri judeţene, situate în intravilanul localităţilor urbane, inclusiv lucrările de artă, amenajările şi accesoriile aferente, care vor fi în administrarea consiliilor locale respective.* ”

în temeiul prevederilor art.44 alin,(4) din Ordonanța Guvernului nr.43/1997, republicată, cu modificările și completările ulterioare:

*“Art.44*

*(4) Se interzice blocarea sau amplasarea de obstacole de orice fel pe ampriza drumurilor publice, cu excepţia cazurilor autorizate de administratorul drumului şi de poliţia rutieră şi care vor fi semnalizate corespunzător.”*

ținând cont de prevederile art. 173 alin.(4) lit.a) și de prevederile art. 299 din O.U.G. nr.57/2019 privind Codul administrativ, cu modificările și completările ulterioare, precum și a art.867, art.868 Legea nr. 287/2009 privind Codul civil, republicată, cu modificările şi completările ulterioare,

luând în considerare Hotărârea Consiliului Local al Comunei Cămin cu nr.6/08.02.2024 privind solicitarea de preluare în administrarea Consiliului Local Cămin a unei suprafețe de teren din ampriza drumului judeţean DJ 108C, aflat în administrarea Consiliului Județean Satu Mare depusă la Registratura Consiliului Județean Satu Mare prin adresa cu nr.5769/06.03.2024,

având în vedere cele de mai sus,

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, **considerăm oportună și legală darea în administrare temporară către Consiliul Local al comunei Cămin a unei suprafețe de teren din ampriza drumului județean DJ 108C aflat în administrarea Consiliului Județean Satu Mare.**

DIRECTOR EXECUTIV ȘEF SERVICIU

DIRECŢIA TEHNICĂ, DRUMURI ȘI TRANSPORTURI,

Şereş Ioan Faur Marcel

VIZAT JURIDIC,

Bota Alexandru Mihai

Red./Tehn.B.A.

5 ex.